open-index/open-wikipedia-markdown huggingface dataset:
Alpint under Vinter-OL 2006

**Alpint under Vinter-OL 2006** ble arrangert fra 12. til 25. februar. Det ble arrangert ti øvelser i alpint i Vinter-OL 2006. Øvelsene ble arrangert i Colle, Sestriere og Cesana San Sicario.

## Medaljefordeling

## Medaljevinnere
;Menn

;Kvinner

## Resultater
### Menn
#### Utfor

12. februar







#### Kombinasjon

14. februar

Utfordelen







Slalåmdelen

14. februar







**Sammenlagt**

14. februar







#### Super-G

18. februar







#### Storslalåm

20. februar

#### Slalåm

25. februar

### Kvinner

#### Utfor

15. februar






#### Kombinasjon

Slalåmdelen

17. februar






Utfordelen

18. februar






**Sammenlagt**

18. februar






#### Super G

20. februar






#### Storslalåm

24. februar

#### Slalåm
22. februar







## Eksterne lenker
* 
* Turin 2006 Alpine Skiing Results på olympics.com
* Alpine Skiing at the 2006 Winter Olympic på olympedia.org
* Resultater  på sports-reference.com
Galtvang

**Galtvang** er en fiktiv landsby, kjent fra bokserien om Harry Potter skrevet av J. K. Rowling.

Galtvang er den eneste helmagiske byen i Storbritannia. Den ligger godt beskyttet fra gomper ikke langt fra Galtvort.
Galtvang er ikke særlig stor, men har noen butikker som er verdt et besøk.
Elevene på Galtvort som går i 3. klasse og oppover, får av og til (ved foreldrene eller foresattes samtykke) lov til å besøke landsbyen.

## Galthodet
Galthodet er en pub i den magiske landsbyen **Galtvang**. Den ligger i et lite smug og er svært møkkete. Gulvet kan se ut som det er av jord, men i bøkene kommer det fram at det i virkeligheten er et steingulv som har samlet opp møkk og skitt opp igjennom årene. Verten blir beskrevet som en stor og kraftig mann med en bandasje rundt hodet. I den siste boka får vi vite at verten er Albus Humlesnurrs bror, Abriam, og han blir viktig i Galtvorts kamp mot Voldemort.

## Tre sopelimer

Tre sopelimer er en pub, som opptrer for første gang i den tredje boken, *[[Harry Potter og Fangen fra Azkaban]]*. Den blir da presentert som stamstedet til elevene og lærerne ved Galtvort høyere skole for hekseri og trolldom. Pubeieren er den vakre Madam Rosmerta som Harry Potters venn Ronny Wiltersen har et godt øye til. Puben er kjent for sin spesialitet, Smørterøl.

## Andre butikker og lignende i Galtvang
*Honningslurp
*Zonko
*Dervisj og Bang
*Skribbelskaft
*Mundurs Magimanufaktur
*Tre sopelimer
*Madam Puslefots tesalong
*Postkontoret
*Hylehuset
Antoine Dénériaz

**Antoine Dénériaz** (født 6. mars&nbsp;1976 i Bonneville) er en fransk alpinist. Han vant gull i utfor under Vinter-OL i 2006, foran favorittene  Michael Walchhofer og Bruno Kernen.

## Karriere

Dénériaz debuterte i verdenscupen 15. desember 1996 i Val-d’Isère med 34.-plass. I løpet av karrieren vant han tre utforrenn i verdenscupen. Han bekjentgjorde at han la opp som alpinist i desember 2007. Han er nå ekspertkommentator for fransk TV.

Han er gift med den tidligere østerriksk-newzealandske alpinisten Claudia Riegler.

## Resultater i verdenscupen i alpint

### Enkeltseire

### Sammenlagtplasseringer

## Eksterne lenker
* 
* Antoine Dénériaz' hjemmeside
Snurrebart

En **snurrebart** er en type bart som er særmerket ved at hver ende er vridd i en snurr opp- eller nedover. 

## Stiler
For å få snurren til å sitte, bruker man normalt bartevoks. men det er også være mulig å bruke hårgele eller en krølltang.

## Historie
Snurrebartstilen er veldig gammel og har blitt funnet igjen på keltiske statuer og avbildninger fra jernalderen.  

På slutten av 1800-tallet i USA så hadde flere kjente figurer fra ville vesten snurrebart, som f.eks Wyatt Earp. I Europa var snurrebarten utbredt blant soldater på 1800-tallet og fram til tidsrommet rundt første verdenskrig.

Kjente snurrebartpersonligheter inkluderer kavalerioffiseren George Armstrong Custer, revolvermannen Wyatt Earp, den amerikanske presidenten Theodore Roosevelt og den sovjetiske diktatoren Josef Stalin.

## Referanser


## Eksterne lenker
* 
* The Definitive Guide to Handlebar Mustaches
* Handlebar Moustache Life
Noord-Hollands flagg

**[[Noord-Holland]]s [[flagg]]** er trefarget, inndelt i tre horisontale baner.

## Beskrivelse
Flagget ble fastlagt av *provinciale Staten* (tilsvarende den politiske delen av den norske fylkeskommunen) 22. oktober 1958: Rektangulært, forholdene er 2:3. Flagget er delt i tre like store, horisontale baner. Ovenfra og nedad er fargene gult (gull), rødt og blått. Fargene ble tatt fra Noord-Hollands våpen.

## Se også
Liste over nederlandske provinsflagg
Hustle & Flow

***Hustle & Flow*** er en amerikansk dramakomedie fra 2005 skrevet og regissert av Craig Brewer. Filmen handler om en hallik som gjennomgår en midtlivskrive, og bestemmer seg for bli rapper. Terrence Howard spiller hovedrollen som DJay.

## Innspilling
Handlingen og innspillingen foregikk i Memphis, og hovedrolleinnehaver Terence Howard bodde en periode i byen for å lære seg dialekten og hvordan livet der var. Han snakket også med over 300 virkelige halliker som bakgrunn for sin rollefigur.

### Memphisreferanser
I filmen finnes det flere referanser til musikere fra Memphis. Først og fremst er filmen dedikert til den legendariske produsenten Sam Phillips. Det var hans gjør-det-selv mentalitet som inspirerte Brewer til å skrive og regissere filmen. I tillegg kommer disse:
* Rollefiguren Shelby fikk navnet sitt etter singer/sogwriter Shelby Bryant.
* Shelby bruker en t-skjorte med logoen til Sam Phillips' Sun Studio.
* Shelby bruker også en t-skjorte fra Lucero, et lokalt conuntryrock-band.
* Al Green-salmen «Jesus is Waiting» spilles i en scene.
* Josey Scott, fra bandet Saliva, spiller en butikkeier.
* Medlemmen i Three 6 Mafia dukker opp i filmen.
* Paul Beauregard spiller DJays nabo.
* Jordan Houston spiller Skinny Blacks bror.
* De lokale rapperne Haystack, Free Sol og Al Kapone dukker opp i filmen
* Musikere fra Stax Records går igjen i filmen.
** Filmmusikken inneholder mange spor fra dem.
** Isaac Hayes spiller Arnel.
** Albumet *Victim of the Joke?* av David Porter er stiftet til DJays arbeidsbord.
** Otis Redding blir nevnt i filmen.

## Mottakelse
Filmen ble først vist på Sundance Festival, der Paramount Pictures vant budrunden om distrubusjonsrettighetene til filmen for rekordsummen $9 millioner. Dette er den høyeste summen noen har betalt for en Sundance-film.

## Roller
*Terrence Howard – DJay
*Anthony Anderson – Key
*Taryn Manning – Nola
*Taraji P. Henson – Shug
*Isaac Hayes – Arnel
*Ludacris – Skinny Black

## Priser og nominasjoner
*Oscar for beste sang –  «It's Hard Out Here for a Pimp» – Jordan Houston, Cedric Coleman og Paul Beauregard
*Oscar-nominasjoner:
**Beste skuespiller – Terrence Howard

*Golden Globe-nominasjoner
**Beste filmskuespiller i drama – Terrence Howard

## Eksterne lenker
* 
*
Rasmus Effersøe

**Rasmus Christoffer Effersøe** (født 30. mai 1857 i Trongisvágur, død 23. mars 1916 i Tórshavn) var en færøysk agronom, dikter og politiker.

Han studerte i Danmark og Sverige, og arbeidet som landbruksveileder. Han var en av de ni mennene som bød inn til Julemøtet i 1888, et møte som regnes som startet på Færøyenes selvstendighetskamp, og regnes sammen med Jóannes Patursson som drivkraft i arbeidet. Sammen med Patursson stiftet han Føringafelag, og var redaktør av foreningens blad Føringatíðindi, det første bladet skrevet på færøysk.

Effersøe var også redaktør av bladene  *[[Dúgvan]]* og *[[Dimmalætting]]*, skrev for teateret, spilte selv teater, og diktet blant annet følgende dikt

* Førøya landið (en fedrelandssang)
* Alfaðirs eygu jarðarríki skoða  (*Allfaders øye jorderik vokter)
* Eitt heim, eitt varandi heim ei her 
* Eg minnist úr gomlum søgum [http://heima.olivant.fo/~finnur/tekst/Egminnis.html]  (*Jeg minnes fra gamle sagaer)
* Úr øllum ættum koma vindar http://heima.olivant.fo/~finnur/tekst/Urollum.html  (*Fra alle retninger samles vinden)

Effersøe gjenkjennes som «Den gamle digter» på s 35 i [[William Heinesen]]s roman *De fortapte spillemenn*. En byste av Effersøe, laget av [[Anne Marie Carl Nielsen]] ble i 1933 reist foran Tinghuset i Tórshavn. Slektsnavnet kommer fra *Effersey'' (Örfirisey) på Island.

Han var sønn av sysselmann Gudmund Christie Laurentius Isholm Effersøe, og bror av Poul Effersøe og Oliver Effersøe.

## Referanser


## Litteratur
* Jógvan Isaksen: «Færøysk litteratur» (1993), s. 100.

## Eksterne lenker
* «Mens vi venter på nationalteatret» (2004)
* Statuer i Tórshavn
* Lagtinget om statuen
Slaget ved Nola (216 f.Kr.)

**Det første slaget ved Nola** ble utkjempet i 216 f.Kr. mellom Hannibal og de romerske styrkene, ledet av Marcus Claudius Marcellus. Hannibal prøvde å beleire byen Nola, men feilet. Hannibal kom til å prøve seg på å beleire byen to ganger til de neste årene.
Zeelands flagg

**Zeelands flagg** er et flagg der Zeelands våpen er kombinert med en bakgrunn av sølv- (hvitt) og blå-fargede bølger. 

## Beskrivelse
Flagget ble fastlagt av *provinciale Staten* (tilsvarende den politiske delen av den norske fylkeskommunen) 14. januar 1949 etter et design av T.A.J.W. Schorer: Rektangulært, forholdene er 2:3. På blå bunn er tre bølgende, sølvfargede tverrbjelker plassert. Midt på flagget er provinsens våpen plassert, kronet med en fembladet, gyllen krone.

## Se også
* Liste over nederlandske provinsflagg
Julien Robert

**Julien Robert** (født 11. desember 1974 i Grenoble) er en fransk tidligere skiskytter. 

Under OL 2002 i Salt Lake City var han med på å ta bronse med det franske stafettlaget. 

Han har også to stafettmedaljer fra verdensmesterskap: gull i Pokljuka i 2001, og bronse i Oberhof i 2004.

## Referanser


## Eksterne lenker
*
Sandvík

**Sandvík** (, foreldet dansk skrivemåte: *Sandvig*) er en bygd på Færøyene. Den ligger nord på Suðuroy, ved et lite elveutløp i en vik. Det er veiforbindelse til nabobygda Hvalba i sør.

Ved kysten finnes både fuglefjell og den 57 meter høye stauren Ásmundarstakkur.

Den 1. januar 2022 hadde Sandvík 69 innbyggere. Sandvík tilhører Hvalbiar kommuna.

## Historie
Sandvík er første gang nevnt skriftlig så tidlig som i *[[Færøyingesaga]]en*, da som stedet hvor Sigmundur Brestisson i 1005 reddet seg i land og deretter ble drept av den lokale bonden Tórgrímur illi. I 1349 døde samtlige av bygdas innbyggere som følge av svartedauden. Stedet ble først bosatt igjen i 1811, og hadde da navnet Hvalvík. I 1911 ble imidlertid navnet endret tilbake til det opprinnelige Sandvík, da bygdefolket hadde sett seg lei av at posten deres stadig ble forvekslet med den som skulle til Hvalvík på Streymoy.

Sandvíkar kirkja ble bygd i Froðba i 1840, og befant seg senere i Tvøroyri, før den ble gjenoppført i Sandvík i 1908.

Den 13. februar 1915 druknet 14 unge menn fra Sandvík og Hvalba under grindhvalfangst i Sandvík, idet to båter kantret. En siste mann reddet seg opp på hvelvet og overlevde.

Den 1,4 km lange Sandvíkartunnilin ble åpnet i 1969 og forbinder Sandvík med nabobygda Hvalba.

## Referanser


## Eksterne lenker
*
Sandvik

**Sandvik** er et vanlig etternavn i Norge. Per januar 2020 hadde  nordmenn etternavnet Sandvik. 

## Noen kjente personer med navnet Sandvik
* Bjørn Sandvik (f.1938), prest og kirkehistoriker
* Dag Sandvik (1945–2007), skuespiller og tryllekunstner
* Dagny Norvoll Sandvik (f. 1990), popsanger
* Edvard Sandvik Tagseth (f. 2001), fotballspiller
* Endre Sandvik (f. 1956), lege og prosjektdirektør
* Espen Sandvik (f. 1974), skuespiller
* Gudmund Sandvik (1925–2008), professor i rettshistorie
* Helge Sandvik (f.1990), fotballspiller
* Hilde Sandvik (flere)
* Jørgen Sandvik (f. 1975), musiker
* Marit Sandvik (f. 1956), jazzsanger
* Mathias Sandvik (f. 2002), fotballspiller
* Sverre Sandvik (1918–1993), felemaker og forfatter
* Tarjei Sandvik Moe (f. 1999), skuespiller
* Torbjørn Sandvik (f. 1985), musiker, låtskriver og psykolog
* Tore Sandvik (flere)
* Viggo Sandvik (f. 1951), musiker

## Referanser


## Se også
* Sandvík, bygd på Færøyene
Bruno Kernen

**Bruno Kernen** (født 1972) er en sveitsisk tidligere alpinist.

I junior-VM i alpint 1991 tok han gull i kombinasjonen.

Kernens største triumf var gullmedaljen i utfor fra VM 1997 i Sestriere. I samme mesterskap fikk han også sølv i kombinasjonsøvelsen. I VM 2003 i St. Moritz ble det bronsemedalje i utfor.

Under OL 2006 tok han bronse i utfor, bak overraskelsesmannen Antoine Dénériaz og Michael Walchhofer.

## Seiere i verdenscupen

## Eksterne lenker
* 
*
Shaun White

**Shaun Roger White** (født 3. september 1986 i San Diego, California) er en amerikansk snøbrettkjører og skateboarder, med gullmedaljer i Olympiske vinterleker og X Games.

Han blir ansett som en av tidenes beste konkurransekjørere og har blant annet vunnet gull i halfpipe under OL 2006 i Torino, OL 2010 i Vancouver og OL 2018 i Pyeongchang, samt 23 medaljer i X Games hvorav 15 gull. Han begynte med snøbrett som seksåring, og hadde sin første sponsor som syvåring. Han har fått videospillene Shaun White Snowboarding (2005) og Shaun White Skateboarding (2010) oppkalt etter seg.

White er også en glimrende rullebrettkjører, og har to gull, to sølv og en bronsemedalje fra sommer X Games i vertskating, senest i Los Angeles i 2011.

## Referanser


## Eksterne lenker
* 
* 
*  Noen resultater på The-Sports.org
*  Profil  på TheSkiChannel.com
*  Lenkemerker med videosnutter på Snowboarding.Transworld.net
*
Michael Walchhofer

**Michael Walchhofer** (født 1975) er en østerriksk, tidligere alpinist. Han var spesialist i fartsøvelsene (Super-G og utfor).

## Meritter
* VM
** St. Moritz 2003 &ndash; gull i utfor
** Bormio 2005 &ndash; sølv i super-G og bronse i utfor
* OL
** Torino 2006 &ndash; sølv i utfor
* Verdenscupen
** Sammenlagtvinner av utforcupen i 2005, 2006 og 2009
* Europacupen sammenlagt sesongen 1998/99.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
MOLF

**MOLF** er et digitalt ildledningssystem for stridsvogner fra STN Atlas Elektronik.  Det er en videreutvikling av Atlas Elektronik sitt EMES-18-system, med 80% identiske komponenter.

Fra 1991 har MOLF blitt installert i greske Leopard 1 og M48A5 stridsvogner.  Noen av systemene ble produsert i Hellas under en gjenkjøpsavtale.

## Kilder
* *Jane's Armour and Artillery 1997-98*, ISBN 0-7106-1542-6
Jennifer Heil

**Jennifer Heil** (født 11. april 1983) er en kanadisk freestyleutøver. Hun vant gullmedalje i freestyle under Vinter-OL 2006 i Torino, foran Kari Traa. På hjemmebane i OL 2010 i Vancouver var hun favoritt til å ta gullet, men amerikanske Hannah Kearney henviste henne til sølvmedalje.

Heil vant Verdenscupen for kvinner sammenlagt i sesongen 2006/2007.

## Referanser


## Eksterne lenker
* 
*
Sandra Laoura

**Sandra Laoura** (født 21. juli 1980 i Constantine i Algerie) er en fransk freestyleutøver, og tok bronsemedalje i freestyle under Vinter-OL 2006.

## Referanser


## Eksterne lenker
*
Bård Langsåvold

**Bård Arne Petter Langsåvold** (født 1952) er en norsk politiker (Ap). Han var medlem av Meråker kommunestyre fra 1984 til 2015 og ordfører fra 1995 til 2015. Han søkte ikke gjenvalg i 2015.

Langsåvold var vararepresentant til Stortinget fra Nord-Trøndelag 2005–2013, og møtte i alt 86 dager på Stortinget. Langsåvold arbeidet som industrimekaniker ved smelteverket Elkem Meråker i Kopperå i 25 år. 

## Referanser




## Eksterne lenker
*
Markku Koski

**Markku Olavi Koski** (født 15. oktober 1981 i Sievi, Norra Österbotten) er en finsk snøbrettkjører som deltok i de olympiske vinterlekene 2002 i Salt Lake City, 2006 i Torino og 2010 i Vancouver.

Under OL 2006 i Torino tok han bronse i halfpipe, etter at han hadde kommet på åttendeplass under OL 2002 i Salt Lake City. I 2009 ble han verdensmester i Big air.

## Referanser


## Eksterne lenker
* 
*  Presentasjon av Snøbrett-laget på de finske OL-komité-sider
*  Intervju med Markku Koski og Stian Solberg. 
*  Profil på TTRWorldTour.com
*  Noen resultater på The-Sports.org
Trengereid

**Trengereid** er en bygd og et tettsted i bydelen Arna i Bergen kommune. Etter SSBs definisjon av tettsteder er Trengereid fra 2021 ikke å regne som tettsted, siden bygden da hadde mindre enn 200 innbyggere.

Tradisjonelt var det to gårdsbruk som delte Trengereid i to langs Manndalselva som følger Trengereiddalen. Det er drevet gårdsbruk på Trengereid i lange tider. I dag er det ikke aktivt jordbruk der. Kråmyrane naturreservat ligger i utmarken til de to gårdsbrukene.

## Industri
I 1895 etablerte Johan Jebsen Trengereid Fabrikker der. Fabrikken drev med bånd- og lisseproduksjon, og hadde eget kraftverk med rørgate fra Skulstadvatnet. Trengereid kraftverk er modernisert og overtatt av Eviny.

Der var tidligere gruvedrift i Risnes gruver, hvor det ble drevet utvinning av kalk.

## Samferdsel
Øverst på Trengereid ligger en rundkjøring som fordeler trafikk mellom Hardangervegen som også består av nasjonal turistvei om Hardanger østover, Europavei 16 nordøstover om Voss, vestover til Bergen sentrum eller via omkjøringsvei ned Trengereidsvingane.

Trengereid stasjon på jernbanestrekningen Bergen–Voss–Myrdal ligger nederst i bygden. Dette var opprinnelig en stasjon på Vossebanen.

## Skole og kapell

* Trengereid skule er en barneskole som ble tatt i bruk i 1896.
* Trengereid kapell er et tidligere kapell som ble reist i bygda i 1963. Kapellet er ikke lenger et gudshus, etter å ha blitt avvigslet.

## Friluftsliv
Trengereid er utgangspunkt for flere fjellturer til Bergens aller østligste fjell. Trollabotshaugen, Krånipa og Trengereidhotten eller Gullfjellet opp fra Gullbotn ovenfor Trengereid. Også Hananipa med toppunktet i Vaksdal har oppstigning fra Trengereid. 

## Bildegalleri

Fil:Boligområder Bergen.png|Kart over strøk og boligområder i Bergen kommune
Fil:Trengereid skule.JPG|Trengereid skule 
Fil:Trengereid stasjon nær.JPG|Trengereid stasjon 


## Referanser
Tórshavn domkirke

**Tórshavn domkirke**, på færøysk **Havnar kirkja**, er domkirke for den evangelisk-lutherske Fólkakirkjan og menighetskirke for Færøyenes hovedstad Tórshavn. Kirkebygningen ble reist i 1788 og ombygd i 1865. Den er hvitkalket trekirke med skifertak.

## Historie

Etter det man vet, fantes det ikke noen kirke i Tórshavn i middelalderen, sannsynligvis kun et bedehus. Gudstjenester måtte avholdes i Munkastovan på Tinganes. Først i 1609 ble en kirke kalt *úti á Reyni* bygd på Tinganes etter initiativ fra kong Christian IV.

I 1780 ble Rasmus Jørgen Winther pastor i Tórshavn, og i 1782 tok han initiativ til å bygge en ny kirke. Denne kirken ble først bygd ferdig i 1788 av Johannes Poulsen, byggmesteren i Tórshavn. Etter innvielsen av den nye kirken ble den gamle revet og tømmeret solgt på auksjon. En del av inventaret ble overført til den nye kirken. Det finnes dog ikke mange eldre gjengivelser av den nye kirken utover enkelte tegninger og gamle fotografier. Den engelske Maria-ekspedisjonen i 1854 beskrev kirken slik: 

I 1865 ble en ombygging gjennomført. I det store og hele er kirkens struktur fra 1865 bevart. I 1935 ble korstolen ombygd og et nytt sakristi ble bygget. Korstolen ble videre utbygget i 1968. I kirkeskipet står 44 kirkebenker, i pulpituret står 14.

På nordveggen av midtskipet står et alterbilde, et enkelt verk fra senrenessansen (omkring 1647), med dimensjonene 100 x 100 cm med ældre nydansk innskrift:

Maleriet ble renovert i 1961. Kirkeklokken heter *Norske Löve*, fordi den er fra skipet «Norske Löve» som forliste i Lambavík ved Lambi, nyttårsaften 1707. Klokken er 30 cm høy, og omkretsen er på det største 41,5 cm. Klokken har inskripsjonen *Danscke Ostindische Compagnies Scheb Nordische Løwe 1704*.

I 1990 ble Færøyene opprettet som eget bispedømme innenfor den danske Folkekirken, og kirken i Tórshavn ble domkirke. I 2007 ble Fólkakirkjan et selvstendig kirkesamfunn ledet av en biskop, fortsatt med Tórshavn domkirke som bispesete.

## Eksterne lenker
* 
* Domkirken hos Fólkakirkjan 
* Domkirken hos Postverk Føroya
The Man

***The Man*** er en komedie/krimfilm fra 2005 med Eugene Levy og Samuel L. Jackson i hovedrollene.

## Handling

En FBI-agent blir funnet død på gaten i Detroit. Da man skjønner at agenten etterforsket et våpen-salg verdt mange millioner dollar retter alle sin oppmerksomhet mot partneren hans, Derrick Vann (Samuel L. Jackson). Vann er kjent for sin upålitelige gatevante stil, og han blir gitt 24 timer til å finne igjen de stjålne våpnene og finne de som tok livet av FBI-agenten.

Andy Fiddler (Eugene Levy) er en optimistisk selger av tannlege-utstyr som er i byen for å delta på et to-dagers seminar. Men når kjeltringene misforstår og tror at Fiddler er kjøperen av de stjålne våpnene blir Vann tvunget til å få med seg den snakkesalige selgeren på opplegget sitt. Denne usannsynlige duoen farter rundt i Detroit, og oppdager mer enn de noensinne kunne forutse.

## Rolleliste

## Eksterne lenker
* 
*  Offisiell side
*  Trailere for Apple Quicktime
The Squid and the Whale

***The Squid and the Whale*** er et filmdrama fra 2005 skrevet og regissert av Noah Baumbach. Historien, som er basert på Baumbachs barndom, tar for seg hvordan to gutter forholder seg til foreldrenes skilsmisse på 80-tallet. Tittelen er tatt fra en utstilling på American Museum of Natural History.

## Mottakelse
Filmen ble mottatt veldig positivt mottatt når den hadde premiere på Sundance Film Festival, og den vant både beste dramaregi og beste manus.

## Handling
Bernard Berkman hevder han en gang var en stor forfatter, men at han oppga drømmen for å bli lærer i stedet. Når så hans kone, Joan, oppdager sin indre forfatter, splitter farens sjalusi familien. Dermed må sønnene Walt og Frank bygge nye forhold til sine foreldre.

## Roller

*Jeff Daniels – Bernard Berkman
*Laura Linney – Joan Berkman
*Jesse Eisenberg – Walt Berkman
*Owen Kline – Frank Berkman

## Priser og nominasjoner
*Oscar-nominasjoner
**Beste originalmanus – Noah Baumbach
*Golden Globe-nominasjoner
**Beste musikal eller komedie
**Beste filmskuespiller i musikal eller komedie – Jeff Daniels
**Beste filmskuespillerinne i musikal eller komedie – Laura Linney

## Eksterne lenker
*
Bessie Smith

**Bessie Smith** (1894–1937) var en  amerikansk bluessangerinne. Hennes foreldre var William og Laura Smith, og hun hadde fem søsken. I 1980 ble Smith posthumt valgt inn i Blues Hall of Fame. I 1984 ble hun innvotert i National Women's Hall of Fame.

Laura Smith, Bessies mor, registrerte at Bessie Smith kom til verden i juli 1892. Hennes søster Viola Smith, registrerte derimot Bessie Smiths fødselsdato som 15. april 1894. Smith visste aldri selv hvilken av disse fødselsdatoene som stemte, men forholdt seg for det meste til datoen Viola Smith hadde satt.

Faren, William Smith, var prest ved den lokale kirken, men døde mens Smith fortsatt var så ung at hun knapt husket ham. Da Smith var ni år, døde hennes mor også. I forsøk på å tjene litt penger begynte hun og broren hennes å opptre med bluessang- og musikk. 

Den eldste broren hennes, Clarence, sluttet seg i 1904 til en teatergruppe på turné, og Bessie Smith ble invitert til å gjøre musikken sin til et levebrød. 

I 1912 fikk Smith gjøre en audition for to managere og ble tilbudt å lage en demo med noen sanger. Da bluesen virkelig slo an i USA på 20-tallet, ble hun tilbudt platekontrakt av Columbia Records. Smiths karriere skjøt nå virkelig fart og hun ble den rikeste svarte artisten på den tiden. Bare debutplaten hennes ble solgt i nærmere en million eksemplarer og den berømte bluesklassikeren «down hearted blues» gjorde stor suksess.

Bessie Smiths sangstil var svært rå og intens. Hun sang som regel egenkomponert blues, og ulykkelig kjærlighet og hennes tragiske barndom var det som gikk igjen i de fleste av sangene hennes. 
Hun brøt mange barrierer for svarte kvinner i USA, det var likevel nok av dem som forsøkte å skape problemer  for Smith. Det ble for eksempel innført restriksjonslover som sørget for at hun ikke fikk like mye penger som hun egentlig tjente på konsertene sine. Da kastet publikum penger opp på scenen i stedet. 

Bessie Smith var innblandet i en bilulykke i 1937 og ble veldig hardt skadet, blant annet med en avrevet, blødende arm. Ambulansen kom på stedet, men datidens rasediskriminering i USA skilte mellom sykehus for svarte og hvite og sykebilen måtte snu fra det «hvite» sykehuset i nærheten av der bilulykken inntraff og kjøre til et annet sykehus, dedikert til svarte mennesker. I mellomtiden døde Bessie Smith.
Hvite aviser hadde forbud mot å skrive om svarte berømtheter og de svarte avisene fikk ikke utgi nye opplag like ofte. Verden fikk derfor ikke vite om Smiths død før fem dager senere. 
Bessie Smith ble gravlagt i Mississippi og hviler under en gravstein med innskriften «the greatest blues singer will never stop singing».
  
Bessie Smith har inspirert artister som Janis Joplin, Odetta, Billie Holiday og Bob Dylan

Bessie Smith regnes i dag som en av de viktigste svarte kvinnene i blueshistorien og ble tilegnet tittelen *The Empress of the Blues* – «bluesens keiserinne». 

## Film om Smith
* Bessie - utgitt av HBO i 2015.

## Referanser


## Eksterne lenker
* 
* 
* 
*
Douglas Hofstadter

**Douglas Richard Hofstadter** (født 15. februar 1945) er en amerikansk akademiker. 
Han er også kjent for boka *[[Gödel, Escher, Bach|Gödel, Escher, Bach: An Eternal Golden Braid]]*, publisert i 1979, og vinner av Pulitzerprisen i 1980. 

Han er sønn av fysikeren og Nobelpris-vinneren Robert Hofstadter.

## Referanser
Java Database Connectivity

**Java Database Connectivity** (**JDBC**) er et standardisert grensesnitt for Java-applikasjoner som skal kommunisere med en database. Det finnes JDBC-drivere for de fleste databaser.

## Eksterne lenker

* JDBC Technology
* HIOF JDBC-Å koble Microsoft SQL Server mot web
James Randi

**James Randi** (født **Randall James Hamilton Zwinge** den 7. august 1928 i Toronto i Canada, død 20. oktober 2020 i Plantation i Florida i USA) var en kanadiskfødt amerikansk illusjonist, forfatter og skeptiker.

## Bakgrunn og virke
Randi ble først kjent som tryllekunstner og illusjonist under scenenavnet «The Amazing Randi» (engelsk for «Utrolige Randi»). Senere markerte han seg mest som skeptiker, blant annet for den berømte *One Million Dollar Paranormal Challenge*: i 1964 utlovte han 1000 dollar til den som kunne bevise å besitte paranormale evner, for eksempel ved å finne gull ved hjelp av en ønskekvist. Siden den gang økte potten til en million dollar, men ingen av de drøyt tusen personene som har meldt seg, har kunnet innkassere premien. 

Randi avslørte en rekke «overnaturlige» underholdningsnumre framført av personer som selv har sagt de har paranormale evner, som høyst forklarlige trylletriks, blant annet angivelig synske mediers tankelesning og Uri Gellers skjebøyingstriks.

I mars 2010 kom Randi ut av skapet som homofil.

Randi besøkte Norge i mars 2011. Han ble invitert av Human-Etisk Forbund i anledning forbundet sin kampanje «Ingen liker å bli lurt»

## Referanser


## Bibliografi
* *Flim-Flam!*, 1982, Prometheus Books,  ISBN 0-87975-198-3 (norsk: *Juks og bedrag*, Grøndahl Dreyer, 1994 ISBN 82-504-2053-5)
* *The Magic of Uri Geller*, 1982, ISBN 0-345-24796-5 (andre utgave: *The Truth About Uri Geller* ISBN 0-87975-199-1)
* *The Faith Healers*, 1987, Prometheus Books, ISBN 0-87975-369-2. (ISBN 0-87975-535-0 1989-utgaven) (Forord av Carl Sagan)
* *The Mask of Nostradamus: The Prophecies of the World's Most Famous Seer*, 1990, Charles Scribner's Sons ISBN 0-684-19056-7 or ISBN 0-87975-830-9.
* *Conjuring*, 1992
* *An Encyclopedia of Claims, Frauds, and Hoaxes of the Occult and Supernatural*, 1995, St. Martin's Press ISBN 0-312-15119-5 (http://randi.org/encyclopedia/)
* *James Randi: Psychic Investigator*, 1991, ISBN 1-85283-144-8

## Eksterne lenker
* 
* 
*  James Randi i *Skeptic's Dictionary*
* «James Randi er død – 92 år gammel», artikkel i *Aftenposten*, 22. oktober 2020
Committee for Skeptical Inquiry

**The Committee for Skeptical Inquiry**, forkortet CSI, (engelsk, *Komiteen for skeptiske undersøkelser*), tidligere *The Committee for the Scientific Investigation of Claims of the Paranormal* (CSICOP) (engelsk, *Komiteen for vitenskapelige undersøkelser av paranormale påstander*), er en amerikansk organisasjon av skeptikere som avslører pseudovitenskap. Organisasjonen gir ut tidsskriftet *[[Skeptical Inquirer]]* med seks nummer per år.

Norsk assosiert «organisasjon» er foreningen Skepsis.

## Medlemmer i CSI
I CSI finnes en rekke kjente amerikanske vitenskapsmenn, filosofer, journalister og andre skeptikere, deriblant flere nobelprisvinnere. Noen medlemmer er:
*Susan Blackmore
*Richard Dawkins
*Daniel Dennett
*Antony Flew
*Susan Haak
*Alan Hale
*John Maddox
*Steven Pinker
*Eugene Scott
*Steven Weinberg
*Richard Wiseman
*Murray Gell-Mann
*Michael Shermer

### Tidligere medlemmer
*James Randi (meldte seg ut etter feider med Uri Geller for å spare CSI for Gellers søksmål)
*Carl Sagan (død)
*James Dewey Watson (død)
*Francis Crick (død)
*Paul Edwards (død)
*Paul Kurtz (død)
*Martin Gardner (død)

### Noter


## Eksterne lenker
*
Steven Weinberg

**Steven Weinberg** (født 3. mai 1933, død 23. juli 2021) var en amerikansk professor i fysikk og astronomi ved University of Texas i Austin. Weinberg mottok Nobelprisen i fysikk i 1979 sammen med Abdus Salam og Sheldon Lee Glashow «for deres bidrag til teorien om forenlig svak og elektromagnetiske vekselvirkninger mellom elementærpartikler, deriblant forutsigelsen av den svake nøytrale strømmen.»

Weinberg fikk en bachelorgrad fra Cornell University i 1954. Han forlot Cornell og dro til Niels Bohr-instituttet i København. Etter ett år returnerte Weinberg til Princeton University hvor han tok en filosofisk doktorgrad i fysikk i 1957.

## Bibliografi
* *Gravitation and Cosmology: Principles and Applications of the General Theory of Relativity* (1972)
* *The First Three Minutes: A Modern View of the Origin of the Universe* (1977, oppdatert med nytt etterord i 1993, ISBN 0-465-02437-8)
* *The Discovery of Subatomic Particles* (1983)
* *Elementary Particles and the Laws of Physics: The 1986 Dirac Memorial Lectures* (1987; med Richard Feynman)
* *Dreams of a Final Theory: The Search for the Fundamental Laws of Nature * (1993), ISBN 0-09-922391-0
* *The Quantum Theory of Fields* (three volumes: 1995, 1996, 2003)
* *Facing Up: Science and Its Cultural Adversaries* (2001, 2003, HUP)
* *Glory and Terror: The Coming Nuclear Danger* (2004, NYRB)
* *Cosmology* (2008, OUP)
* *Lake Views: This World and the Universe* (2010), Belknap Press of Harvard University Press,  ISBN 0674035151.

## Referanser


## Eksterne lenker
Termitt

**Termitt** er en blanding av aluminium og jernoksid i pulverform.

Blandingen skaper en kraftig varmeutvikling ved antenning gjennom en kjemisk reaksjon hvor oksygenatomer overføres fra jern til aluminium.

I denne reaksjonen dannes flytende jern, og prosessen brukes blant annet til sveising av jernbaneskinner.
Carl Sagan

**Carl Edward Sagan** (1934–1996) var en amerikansk astronom, kosmolog, astrofysiker, astrobiolog, forfatter og vitenskapsformidler. For mange er han best kjent som vitenskapspopulariserer fra flere TV-serier og bøker. Han var en pioner innen eksobiologi, og var en talsmann for leting etter utenomjordisk liv.

I løpet av sitt liv publiserte Sagan over 600 vitenskapelige artikler, og var forfatter, medforfatter eller redaktør av over 20 bøker. Han jobbet for å fremme skeptisk tenking, humanisme og den vitenskapelige metode.

Han er verdensberømt for sine populærvitenskapelige bøker, og som medforfatter av TV-serien *[[Cosmos]]*. *Cosmos* var det mest sette program på den amerikanske allmennkringkastingskanalen PBS, og en tilhørende bok ble utgitt. Serien ble også sendt på NRK. Han skrev også science fiction-romanen ''Contact'', som filmen av samme navn fra 1997, norsk tittel *[[Kontakt (film)|Kontakt]],* med Jodie Foster i hovedrollen var basert på. 

Sagan brukte og hadde et engasjert forhold til cannabis. I 1971, under pseudonymet «Mr. X», skrev han et essay om å røyke cannabis i boken «Marihuana Reconsidered». Her forklarte han at cannabis har inspirert noe av hans arbeid og forsterket sensuelle og intellektuelle opplevelser. Etter Sagans død avslørte hans venn Lester Grinspoon Mr. Xs virkelige identitet til Sagans biograf. Videre har hans kone Ann Druyan engasjert seg i styret til NORML, en organisasjon som kjemper for legalisering av cannabis.

Han var professor i astronomi ved Cornell University i brorparten av sin karrière. Han var gift tre ganger og hadde fem barn.

Sagan døde av lungebetennelse 20. desember 1996, 62 år gammel.

## Se også

* Antikke astronauter

## Referanser


## Eksterne lenker
* 
* 
* 
*
Snøkanon

En **snøkanon** er en maskin som brukes til å lage «kunstig» snø. Kunstig snø er egentlig feil uttrykk, et mer presist uttrykk er menneskelaget snø. Teknikken baserer seg på små vannpartikler og trykkluft som forstøver vannet som så fryser og blir til snøpartikler. Snøkanoner brukes ofte i skibakker for å forlenge skisesongen. Snøen som produseres skiller seg fra naturlig snø ved at det ikke formes krystaller, men heller små ispartikler.

Partiklene som en snøkanon produserer er ikke runde og fine som vanlig snø, men det er 2-3 spisse ispinner satt sammen. Dette skyldes at den snøen som kommer fra himmelen har lengre tid på seg til å samle flere vannmolekyler, enn den snøen som kommer fra snøkanonene.
Urea

**Urea** (urinstoff, karbamid) CON2H4 er en organisk forbindelse av stoffgruppen amider.

## Organisk forbindelse
I dyr som lever på land dannes stoffet ved nedbrytning av proteiner, der aminogruppen gjøres om til urea for å hindre den i å danne den giftige forbindelsen ammoniakk (NH3). Enkelte fisk, voksne amfibier og alle pattedyr danner urea, og skiller det ut gjennom urinen før den når høye konsentrasjoner i blodet. Omdanningen av ammoniakk til urea skjer i leveren, og ureaen skilles ut av blodet i nyrene. Hos andre dyregrupper dannes andre nitrogenholdige forbindelser.

De fleste dyr som lever i vann danner ammoniakk som lett diffunderer ut i vannet på grunn av den høye løsligheten. Urea dannes hos en del virveldyr i saltvann og beholdes i blodet for å øke det osmotiske trykket siden havvann ellers er saltere enn dyrets kroppsvæsker. Dette gjelder bruskfisker, primitive beinfisker og det eneste amfibiet som lever over lengre perioder i brakk- og saltvann, frosken *[[Fejervarya cancrivora]]*. Fugler og nålevende krypdyr danner i stedet urinsyre, som ikke er vannløselig.

## Industriell bruk
Stoffet brukes bl.a. som gjødsel og i hudkrem. Det kan utvinnes av urin og det var den første organiske forbindelsen som ble fremstilt kunstig i laboratoriet. Det skjedde ved oppvarming av en løsning med ammoniumcyanat (NH4CNO). I dag produseres urea i store mengder, ved direkte reaksjon mellom ammoniakk (NH3)og karbondioksid (CO2).

Yara produserer urea som halvfabrikata og for sin egen produksjon av kunstgjødsel.

Om urea utsettes for høye temperaturer deles det opp i ammoniakk og karbondioksid. Urea brukes i AdBlue, hvor den brukes som en tilsettning til avgassene, via en dyse i eksosanlegget. Adblue består av vann og 32,5 % urea. Urealøsning er ikke brennbart. Urea brukes også av Dynea i produksjon av sponplatelim ved reaksjon med formaldehyd.

## Referanser


## Eksterne lenker
*
Grafologi

**Grafologi** er studiet av håndskrift og dens forbindelse med bevissthet og psykologiske trekk hos den skrivende. 

Dels er grafologi en pseudovitenskap som betjener seg av de samme vage generaliseringene som astrologi. Hypotesen er at visse trekk ved håndskriften gjenspeiler personen, slik at en bakoverlutende skrift vil kunne symbolisere en sjenert eller svak person. Noen grafologer deler også håndskriften inn i tre nivåer og likestiller dem med en tolkning av Freuds tre nivåer Det'et, Jeg'et og Overjeg'et. En håndskrift med høye t-er, f-er og l-er vil således vise en høy grad av intellektualitet, mens lange g-er, y-er og j-er viser sterke krefter i det underbevisste. Det pseudovitenskapelige i dette ligger i 1) at føringene i grafologien er for vide og gir for uspesifikke tolkninger, 2) at det ikke finnes noen alment anerkjent teori om hvordan håndskriften skal kunne være et så fint instrument at den viset hva som foregår i hodet på den som skriver, 3) at grafologiske tolkninger enten er svært vanskelige å teste vitenskapelig eller, også, at grafologer setter opp ad hoc-hypoteser heller enn å ta til etterretning at teorien de holder fast ikke har vært mulig å bevise sannheten av.

Den vitenskapelige grafologien er for det meste komparativ, det vil si at den sammenligner håndskrifter for å finne ut av om de er skrevet av samme person og lignende.
Arne Hjeltnes

**Arne Hjeltnes** (født 1963) er en norsk næringslivs- og reklamemann, TV-personlighet og forfatter. Han ble kjent som programleder for *[[Gutta på tur]]* med Bjørn Dæhlie, Vegard Ulvang og Arne Brimi, som ble sendt fast på TV 2 fra 1996 til 2002.

## Biografi
Han er sønn av Jakob og Andi Hjeltnes. På grunn av farens legepraksis har han bodd ni forskjellige steder i Norge, men forbindes oftest med Voss på grunn av dialekten, og regner dette som sitt hjemsted. Han er bror av komponisten Sjur Hjeltnes.

Han ble politisk interessert i tiden rundt Kåre Willochs tiltredelse som statsminister. Hjeltnes ble leder for Unge Høyre på Voss.

Han studerte til siviløkonom, i tillegg til emner innen markedsføring, ved BI, men fullførte ikke. Han var fast skribent i en diktspalte i studentavisen *[[Inside (studentavis)|Inside]]*. Han var markedskonsulent i Sparebankforeningen, senere tekstforfatter i et reklamebyrå.

TV-karrieren startet med «Ærlege Arnes» skjulte kamerainnslag i programmet *[[Hotell (TV-program)|Hotell]]* på NRK i 1990. Han kom inn som promo- og presentasjonssjef i TV 2 fra starten i 1992, og gikk over som programleder på heltid i kanalen i 1994. I en periode var han tilbake i NRK som programleder for *[[Herreavdelingen]]*. Konseptet med *Gutta på tur* ble sendt fast på TV 2 fra 1996 til 2002 og senere med spesialprogrammer i 2010 og 2017. I 2009 var han programleder for dokumentarserien *[[Vår ære og vår makt (dokumentarserie)|Vår ære og vår makt]]* på NRK.

I 2003 ble han representant for Eksportutvalget for fisk i Hongkong, med virkeområde i Øst-Asia. I 2005 flyttet han til New York som reiselivsutsending for Innovasjon Norge. Hjeltnes kom så tilbake til Norge som var kommunikasjonsdirektør i Marine Harvest fra 2006 til 2008 og konsernsjef i det digitale kommunikasjonsselskapet Creuna fra 2008 til 2016. Han har senere investert i fiskeindustri og bryggeri.

Fra 2010 til 2016 var Hjeltnes medlem av Høyres sentralstyre.

Hjeltnes ble tildelt prisen for beste programleder under *[[Gullruten]]* i 1998 og 2000, Den gyldne fjernkontroll (folkets favoritt) under *Gullruten* i 1998 samt Kringkastingsprisen for 2003. Hjeltnes har siden 1993 utgitt en rekke bøker.

For hans formidling om norske mattradisjoner og framsnakking av norske produsenter fikk han Det Norske Måltids hederpris 2022.

## Bibliografi
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
*
Orange Volunteers

**Orange Volunteers** (**OV**) er en organisasjon som oppsto gjennom et utbrudd fra andre lojalistiske paramilitære grupper i Nord-Irland.

OV oppsto i 1998 i forbindelse med krisen i Dumcree, der Royal Ulster Constabulary og det militære nektet medlemmer og sympatisører av Oransjeordenen i Portadown å marsjere gjennom et katolsk boligområde. Organisasjonen består stort sett av tidligere medlemmer av Ulster Volunteer Force som ikke støtter fredsprosessen i Nord-Irland. De er kjent for å utføre angrep på katolske kirker og bedrifter i Nord-Irland for å forhindre politiske avtaler med irske nasjonalister. Et av deres første samordnede angrep var på 11 katolske kirker, begrunnet av den daværende lederen Clifford Peeples med at de var bastioner for antikrist. Peeples forlot senere organisasjonen og er i dag pastor i Elip Pentecostal Church. På toppen av sin styrke hadde de rundt 20 medlemmer, hvorav noen hadde erfaring med bombeproduksjon. OV antas å ha stått bak en rekke bombeangrep, og ville ifølge egne utsagn konsentrere aktiviteten sin på å ta livet av frigitte fanger fra PIRA. 

OV erklærte våpenhvile i 2000, men avblåste denne året etter. Organisasjonen regnes imidlertid ikke som spesielt aktiv, og står blant annet ikke lenger på USAs liste over internasjonale terroristorganisasjoner.

Orange Volunteers var også navnet på en paramilitær organisasjon som eksisterte på 1970-tallet.
Renate Groenewold

**Renate Titzia Groenewold** (født 8. oktober 1976 i Veendam) er en nederlandsk skøyteløper.

Hun vant sølv på 3000 meter under OL 2002 i Salt Lake City, og oppnådde samme plassering på samme distanse fire år senere under OL 2006 i Torino.

I 2004 ble hun allround-verdensmester.

## Personlige rekorder

## Referanser


## Eksterne lenker
* 
* 
* 
*  Renate Groenewold på SpeedskatingResults.com
*  Renate Groenewold på Jakub Majerski's Speedskating database (Adelskalender distanser og sammenlagt)
*  Renate Groenewold på www.isu.html.infostradasports.com
* 
;Bilder
*  Bilder av Renate Groenewold på SpeedSkatingPhotos.info/DesgPhoto.com
Noregs Kommunistiske Studentforbund

**Norges Kommunistiske Studentforbund** (NKS) ble grunnlagt som AKP(m-l)s studentorganisasjon i 1974. I sin storhetstid eksisterte NKS ved alle landets universiteter, samt ved en rekke høyskoler. NKS var på denne tiden den drivende kraften bak Rød Front i studentersamfunnene, og drev arbeid som spente fra fagkritikk til arbeid for høyere lån/stipend. NKS var også drivkraften bak Faglig Studentfront, som forsøkte å få studenter til å engasjere seg i faglig kamp.

NKS ga ut tidsskriftet *[[Hva må gjøres]]* sentralt, og en rekke mindre, lokale publikasjoner: *[[Oppbrudd (tidsskrift)|Oppbrudd]]* for de høyere lærestedene i Oslo, *Dagning*, senere *Venstrevind* (Bergen) *Til Kamp* (Trondheim), *Mot dag* (NTH), *Vegen fram* (Tromsø), *En ny tid er i emning*, senere *Våg å kjempe* (Bø) og *Hammeren* (Halden).

I likhet med resten av ml-bevegelsen opplevde NKS en kraftig nedtur på 1980-tallet. I forbindelse med krisa på begynnelsen av 1990-tallet fristilte NKS seg fra AKP, uten at det gjenspeilte seg i AKPs vedtekter. Dette vedtaket er siden blitt omgjort. Siste landsmøtevalgte leder av NKS var Hans Olav Brendberg.

NKS eksisterte ved inngangen til 2000-tallet kun ved Universitetet i Oslo. En ting som kjennetegnet organisasjonen denne gang var at den utelukkende benyttet seg av nynorsk og dermed offisielt het **Noregs Kommunistiske Studentforbund**. Følgelig ble også organisasjonens organ *Hva må gjøres* omdøpt til *Kva må gjerast?*.

NKS var motstandere av å slå sammen AKP og RV til partiet Rødt. De samarbeidet en tid med ML-gruppa Revolusjon om en ny partibyggende organisasjon, Kommunistisk Plattform.

NKS er nå nedlagt, og all informasjon er nå fjernet fra deres nettside: www.student-ml.org

## Ledelse
Følgende har sittet som ledere i NKS:
*Bernt Holtsmark
*Kjersti Ericsson
*Paul Bjerke
*Toril Mellum
*Bjørn Olav Utvik
*Mari Skåre
*Øyvind Thomassen (valgt etter at Mari Skåre trakk seg)
*Hans Olav Brendberg

## Referanser


## Eksterne lenker
* Tidsskriftet ''Hva må gjøres?'' digitalisert
Hendrik Antoon Lorentz

**Hendrik Antoon Lorentz** (1853–1928) var en nederlandsk fysiker og matematiker.

Lorentz ble tildelt Nobelprisen i fysikk i 1902 sammen med sin elev Pieter Zeeman for sitt arbeide med elektromagnetisk stråling. Lorentz er også kjent for Lorentz-transformasjonen, en byggesten i den spesielle relativitetsteorien.

Han har også gitt navn til Lorentz-medaljen, som tildeles for viktige bidrag innen teoretisk fysikk.

## Priser (utvalg)
* 1918 – Copleymedaljen
* 1902 – Nobelprisen i fysikk

## Referanser


## Kilder
* «Hendrik Antoon Lorentz», fra University of St Andrews	

## Eksterne lenker
*
Kortbaneløp på skøyter under Vinter-OL 2006

**Kortbaneløp på skøyter under Vinter-OL 2006** ble arrangert fra 12. til 25. februar. Under Vinter-OL 2006 i Torino ble det arrangert 8 øvelser i kortbaneløp på skøyter.

## Medaljefordeling

## Medaljevinnere
;Menn
 
 Utøvere som ikke deltok i finalen, men som mottok medalje.
;Kvinner
 
 Utøvere som ikke deltok i finalen, men som mottok medalje.

## Resultater
### Menn
#### 500 meter
25. februar







#### 1000 meter
18. februar







#### 1500 meter
12. februar







#### 5000 meter stafett
*  satte ny olympisk rekord
25. februar







### Kvinner
#### 500 meter
15. februar







#### 1000 meter
25. februar







#### 1500 meter
* Byun Chun-sa og Tatiana Borodulina ble diskvalifisert i finalen.

18. februar






#### 3000 meter stafett
*  ble diskvalifisert i finalen.

22. februar







## Eksterne lenker
* 
* Turin 2006 Short Track Speed Skating Results på olympics.com
* Short Track Speed Skating at the 2006 Winter Olympics på olympedia.org
*  Short Track Speed Skating at the 2006 Torino Winter Games  på Sports-reference.com/olympics
Pieter Zeeman

**Pieter Zeeman** (1865–1943) var en nederlandsk fysiker og nobelprisvinner. Han var elev av Hendrik Lorentz og arbeidet blant annet med Lorentz' teori om at atomene består av ladde partikler som produserer lys gjennom oscillasjon. I en forsøksserie kunne han bevise riktigheten av det som nå kalles Zeemaneffekten.

I 1900 ble han professor i fysikk ved Universitetet i Amsterdam hvor han ble værende resten av sitt liv. Helt frem til sin død fortsatte han med forskning på lysets forplantning i ulike medier.

I 1902 ble han tildelt Nobelprisen i fysikk sammen med sin lærer Hendrik Antoon Lorentz for sitt arbeide med elektromagnetisk stråling.

## Referanser


## Eksterne lenker
*
Sun Microsystems

**Sun Microsystems, Inc.** var et amerikansk selskap som solgte datamaskiner, komponenter til datamaskiner, programvare og tjenester innenfor informasjonsteknologi. Selskapet var skaperen av programmeringsspråket Java, operativsystemene SunOS og Solaris, filsystemet ZFS, Network File System (NFS) og datamaskinarkitekturen SPARC. Sun Microsystems bidro i stor grad til utviklingen av flere nøkkelteknologier innenfor IT, deriblant Unix, RISC-prosessorer, tynnklienter og virtualisering. Selskapet ble grunnlagt den 24. februar 1982, og hadde sitt hovedkvarter i Santa Clara (del av Silicon Valley), California, USA, på den tidligere vestlige campus til Agnews Developmental Center.

Den 27. januar 2010 ble selskapet oppkjøpt av Oracle Corporation for US$ 7.4 milliarder, basert på en avtale som ble signert den 20. april 2009. Sun Microsystems, Inc. ble samtidig omdøpt til Oracle America, Inc.

Sun Microsystems hadde stor suksess i Norge via Skrivervik Data, som leverte selskapets produkter fra 1986 og var offisiell distributør fra 1989 til 1995, da Sun etablerte eget Norges-kontor.

13. november 2006 kunngjorde Sun at selskapet ville relisensiere Java under GNU GPL og dermed bli en av de største bidragsyterne til det globale fri programvare-miljøet, ifølge selskapet selv den største. Et slikt initiativ var varslet i lang tid. I februar 2004 skrev blant annet presidenten i Open Source Initiative, Eric S. Raymond et åpent brev til Sun der selskapet ble oppfordret til å gjøre Java om til fri programvare.

## Se også
* ToolTalk

## Referanser


## Eksterne lenker
* 
* Offisiell norsk hjemmeside
Aking under Vinter-OL 2006

**Aking under Vinter-OL 2006**. Det ble arrangert tre øvelser i aking under Vinter-OL 2006, singel for menn og kvinner samt dobbel.

## Medaljefordeling

## Medaljevinnere

## Resultater
### Menn
#### Singel
11. februar-12. februar

#### Dobbel
15. februar

### Kvinner
#### Singel
13. februar-14. februar

## Eksterne lenker
* 
* Turin 2006 Luge Results på olympics.com
* Luge at the 2006 Winter Olympics på olympedia.org
* Resultater  på sports-reference.com
Snøbrett under Vinter-OL 2006

**Snøbrett under Vinter-OL 2006** ble arrangert fra 12. til 23. februar i Bardonecchia. Det ble arrangert seks øvelser i snøbrett under Vinter-OL 2006.

## Medaljefordeling

## Medaljevinnere
;Menn

;Kvinner

## Resultater
### Halfpipe
#### Menn
12. februar






#### Kvinner
13. februar






### Snowboardcross
#### Menn
16. februar






#### Kvinner
17. februar






### Parallellstorslalåm
#### Menn
22. februar






#### Kvinner
23. februar






## Eksterne lenker
* 
* Turin 2006 Snowboard Results på olympics.com
* Snowboarding at the 2006 Winter Olympics på olympedia.org